Se qué significauen aguesti còps en piech en madeish punt e qué volie senhalar d'aguesta manèra, peth moment qu'ère un secret qu'arrés en mon coneishie e que ne tansevolhe auie desnishat a Aliosha alavetz, mès aguest secret embarraue entada eth quauquarren mès qu'eth desaunor, embarraue era derròta e eth suicidi, atau ac auie decidit se non artenhie es tres mil robles entà pagar a Katerina Ivanovna e damb aquerò arrincar deth sòn piech, "d'aguest punt deth piech", eth desaunor que pesaue sus eth e que autant en.honsaue era sua consciéncia.